^ ser. 2 Serapeng sa 2: E le hore u ikhopotse hore na likarolo tse ling tsa papiso ena li bolela’ng, re u khothalletsa hore u bale sehlooho se reng, “Ba Lokileng ba Tla Khanya ka ho Phatsimang Joaloka Letsatsi” Molula-Qhooeng oa March 15, 2010. 4 Nagana o botšwa gore tatago o lahlile wena le ba lapa leno ka moka. A re re batho bao ba bolelago gore ba a mo tseba ba re ga a na bogwera, o rata go dira dilo ka sephiring e bile o sehlogo. Ba bangwe ba ka nyaka le gore o nagane gore ga go thuše selo go leka go ikgokaganya le yena ka gobane o hwile. Ge e le gabotse, batho ba bantši ba botšwa ditaba tše bjalo ka Modimo. Ba rutwa gore Modimo ga a hlalosege, ga a tsebje goba o sehlogo. Ka mohlala, baetapele ba bangwe ba bodumedi ba bolela gore Modimo o tla tlaiša batho ba babe ka mo go sa felego lefelong le itšego. Ba bangwe ba bea Modimo molato ka baka la tlaišo yeo e bakwago ke dikotsi tša tlhago. Gaešita le ge ditiragalo tše di bolaya batho ba go loka le ba babe, go bolelwa gore ke kotlo e tšwago go Modimo.